Publikationer   Indeks   Kontakt

SERVICE TIL
DIG

POLITIK OG
DEMOKRATI

FAKTA OM
KOMMUNEN

Kultur-
og Fritidsudvalget

DAGSORDEN

for ordinært møde torsdag den 1. november
2007

Afbud:

·
Karin
Storgaard (andets offentligt hverv)

·
Frank
Hedegaard (sygdom)

Sikandar Malik
Siddique mødte kl. 13.40
under behandlingen af punkt 3.

Sager til beslutning

21.      Bevillingsoverførsler fra 2007
til 2008 (tidlig runde)(KFU 484/2007)

Kultur-
og Fritidsudvalget
skal beslutte, hvilke forventede uforbrugte bevillinger i 2007, der
skal søges overført til 2008 i den tidlige
overførselsrunde.

INDSTILLING OG
Beslutning

Kultur- og Fritidsforvaltningen
indstiller,

at Kultur- og
Fritidsudvalget overfor
Økonomiudvalget og
Borgerrepræsentationen anbefaler,

1.
at
Borgerrepræsentationen godkender, at der søges overført
bevillinger fra 2007 til 2008 i henhold til bilag 1.

Kultur- og Fritidsudvalgets beslutning i
mødet den 1. november 2007:

Forvaltningen havde omdelt tilrettet
indstilling/bilag, der lå til grund for udvalgets behandling
af sagen.

Indstillingen blev godkendt.

Problemstilling

Økonomiforvaltningen har i brev af 17. september
2007 indkaldt ønsker om overførsel af uforbrugte bevillinger fra
2007 til 2008 i forbindelse med den tidlige
overførselsrunde.

Udvalgene
kan i forbindelse med oktoberprognosen 2007 anmode
Borgerrepræsentationen om at få overført visse uforbrugte midler fra
2007 til 2008 forudsat udvalgets
samlede budgetramme forventes overholdt.

Udvalgene
kan anmode Borgerrepræsentationen om at få følgende midler overført
til 2008:

·
Det forventede mindreforbrug på
aktiviteter, der er særskilt besluttet af
Borgerrepræsentationen.

·
75 % af det forventede mindreforbrug,
der er særskilt besluttet af
udvalgene, men ikke af
Borgerrepræsentationen

·
Opsparing i decentrale institutioner
(jf. bilag 3)

Udvalgene
har også i forbindelse med regnskabsaflæggelsen mulighed for at søge
BR-besluttede aktiviteter overført til 2008. Tilsvarende kan
udvalgene i forbindelse med den
ordinære overførelsessag anmode om, at få de resterende uforbrugte
midler overført til 2008.

Løsning

Bilag 2 viser en beregning af overførselsrammen
efter ovennævnte regelsæt.

Bilag 1 viser de faktiske overførselsønsker.
Overførselsønskerne vedrører følgende bevillingskategorier: Kultur
& Fritid og Københavns Ejendomme.

Med nærværende indstilling søges der overført
driftsbevillinger for 24,2 mio. kr. og anlægsbevillinger for 342,1
mio. kr.

Fordelingen mellem de to
bevillingsområder:

I mio. kr. kr.

Kultur og
Fritid

Københavns
Ejendomme

I
alt

Drift

17,1

7,1

24,2

Anlæg

2,0

340,1

342,1

I
alt

19,1

347,2

366,3

Økonomi

Se ovenstående afsnit.

Videre
proces

Udvalgets
beslutning indarbejdes i Økonomiforvaltningens samlede indstilling
om kommunens bevillingsoverførsler til 2008, den tidlige runde, der
forventes besluttet i Borgerrepræsentationen den 13. december
2007.

Bilag

1.
Forslag til tidlige overførsler af
midler

2.
Sammensætningen af mindreforbruget
(beregning af overførselsramme)

Carsten Haurum
/Olga
Brüniche-Olsen